DJNovice - april 2024

**POMEMBNO OBVESTILO – PONOVNO VZPOSTAVLJENA POVEZAVA MED SISTEMOM e-JN IN PORTALOM JAVNIH NAROČIL**

Uporabnike sistema e-JN in portala javnih naročil obveščamo, da je z dnem 3. 4. 2024 ponovno vzpostavljena funkcionalnost prenosa podatkov med informacijskim sistemom e-JN in portalom javnih naročil.

Da bo povezava pravilno delovala, morate še vedno pričeti najprej s pripravo javnega naročila v sistemu e-JN. Po novem se bo v sistemu e-JN po kliku na nalogo “Preveri datume pred objavo in objavi” pri predmetnem javnem naročilu poleg datumov za objavo, na dnu strani pokazal dodatni razdelek “PJN skupine”, v katerem bodo navedene vse uporabniške skupine naročnika, v katere je uporabnik na portalu javnih naročil vključen. Za uspešno preusmeritev postopka javnega naročila iz sistema e-JN na portal javnih naročil in uspešno objavo na portalu javnih naročil, mora biti elektronski naslov uporabnika v sistemu e-JN enak elektronskemu naslovu, s katerim se je uporabnik registriral na portalu javnih naročil. V nasprotnem primeru uporabniških skupin iz portala javnih naročil v sistemu e-JN ne bo prikazovalo. Po izbiri skupine in vnosu obveznih podatkov pri nalogi “Preveri datume pred objavo in objavi” ter po kliku na gumb “Preusmeri na PJN”, bo sistem uporabniku na portalu javnih naročil ustvaril nov dosje javnega naročila, znotraj dosjeja pa nov osnutek obrazca, ki ga je za uspešno objavo potrebno izpolniti vsaj z obveznimi podatki. Za izpolnitev polj na obrazcih v portalu javnih naročil mora imeti uporabnik vsaj pravico Vnosa ali Skrbnika, za oddajo obrazca v lektoriranje pa pravico Oddaje ali Skrbnika.

Podatki, ki se prenesejo iz sistema e-JN na portal javnih naročil, so:

* naslov (pjn-Zavihek: B) oz. naziv javnega naročila (e-JN)
* referenčna številka dokumenta (pjn-Zavihek: B) oz. oznaka javnega naročila (e-JN)
* vrsta postopka (pjn-Zavihek: B)
* vrsta (pjn-Zavihek: B) naročila oz. predmet postopka (e-JN)
* glavna CPV koda (pjn-Zavihek: B)
* roki (rok za postavljanje vprašanj, rok za oddajo ponudbe, datum in ura odpiranja ponudb) (pjn-Zavihek: B)
* vsi sklopi in glavne CPV kode za posamezen sklop (pjn-Zavihek: D)

**Na portal javnih naročil se prenesejo tudi vsi sklopi, ki jih je naročnik navedel v sistemu e-JN, in tudi glavne CPV kode za posamezen sklop, če so bile vnesene v sistemu e-JN.** Še vedno pa mora uporabnik na portalu javnih naročil pri posameznem sklopu izpolniti obvezne podatke, ki jih od njega zahteva portal javnih naročil.

Več o vzpostavljeni povezavi si lahko preberete v Navodilih e-JN-PJN in Navodilih za uporabo informacijskega sistema e-JN: NAROČNIKI, ki jih najdete na spletni strani Direktorata za javno naročanje, pod Več informacij naročniki, [Navodila za uporabnike](https://ejn.gov.si/aktualno/vec-informacij-narocniki.html).

**OBVESTILO – RAZLOGI ZA IZKLJUČITEV IN POGOJI ZA SODELOVANJE - PORTAL JAVNIH NAROČIL**

V primeru postopka **naročila male vrednosti** in postopka zbiranja ponudb po predhodni objavi (področje obrambe in varnosti) v obrazcu Obvestilo o naročilu (obrazci SL1, SL3, SL5) navedba razlogov za izključitev (točka B.1.5 »Razlogi za izključitev«) in pogojev za sodelovanje (točka C.2.9 Pogoji za sodelovanje) **ni obvezen podatek**!

V primeru, da naročnik v točki C.2.9 Pogoji za sodelovanje ne želi v obrazcu izbrati nobenega pogoja za sodelovanje, mora v polju »Vrsta pogaja za sodelovanje« in polju »Uporaba tega pogoja za sodelovanje« izbrati možnost »izberi«.

V primeru izbire samo enega pogoja za sodelovanje, pa mora naročnik trenutno za pravilno izpolnitev obrazca vpisati vse pogoje za sodelovanje (Ustreznost za opravljanje poklicne dejavnosti, Ekonomski in finančni položaj, Tehnična in strokovna sposobnost). V primeru, da katerega izmed pogojev ne zahteva v predmetnem javnem naročilu, v delu »Uporaba tega pogoja za sodelovanje« izbere možnost »Se ne uporablja«.

Razloge za izključitev in pogoje za sodelovanje pa mora naročnik še vedno navesti v svoji razpisni dokumentaciji.

Navodila za pripravo obrazcev najdete v notranjem delu portala javnih naročil (po prijavi v portal), v zavihku »Moji

dosjeji JN«, na desni strani, pod »Pomoč«.

**OBVESTILO - PORTAL JAVNIH NAROČIL**

Uporabnike portala javnih naročil obveščamo, da so vse aktualne informacije v zvezi s portalom javnih naročil objavljene v zavihku »[Novice](https://www.enarocanje.si/#/novice)«.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek, sredo in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>